section_heading: Kontejneri pod Linuxom
paragraph_text: Za razliku od virtualnih računala i sâme virtualizacije, Linux kontejneri imaju značajno niže zahtjeve za memorijom i drugim resursima, ali gostujući sustav (Linux kontejner) ograničen je na Linux operativni sustav, budući da se u gostujućem sustavu za kontejnere koristi kernel glavnog sustava. To radi tako da se pomoću cgroups mehanizama Linuxa za Linux kontejner ograničava pristup resursima fizičkog računala (RAM, CPU jezgre, mreža, disk, ...). Naime ovdje nema virtualizacije i svôg emuliranog hardvera: čipset+BIOS, mrežna kartica+BIOS, disk kontroler+BIOS, grafička kartica+BIOS i slojeva virtualizacije, pa je jasno da Linux kontejner mora raditi brže i s manjim zahtjevima prema hardveru, od virtualnih računala.